בשביעי בשבת, ביום השלישי לחודש תשרי בשנת חמשת אלפים ושבע מאות ושבעים ושמונה לבריאת העולם, אנו, בני הזוג \_\_\_\_\_\_\_\_\_\_ ו \_\_\_\_\_\_\_\_\_\_, יוצרים בינינו קשר מחייב שאינו ניתן לערעור, ומתחייבים לאהוב, להזין ולהוקיר זה את זו. אנו מתחייבים להעניק האחד לשנייה אינטימיות גופנית ורוחנית. אנו מבטיחים להיות זה עבור זו בסיס לתמיכה, במיוחד כאשר ניאלץ להתמודד עם אתגרים לא צפויים שיגיעו לפִתחנו. אנו מבטיחים להפתיע זה את זו מדי פעם. אנו שואפים להיות שתי נשמות המאוחדות לנשמה אחת, ולשאת יחד את עינינו אל העולם בציפייה לבאות. אנו מתחייבים לצעוד במסע החיים באהבה ובחמלה האחד כלפי השנייה וכלפי האנשים היקרים לנו. אנו מבטיחים להתייחס ביראת כבוד ליופיים של הטבע, כדור הארץ והאנושות. אנו מתחייבים לפעול יחד ליצירת אושר וסולידריות, ונשאף לחולל יופי חדש במקומות שבהם לא התקיים לפני כן. נהיה זה עבור זו מקור לכוח ברגעים הקשים, ונחלוק את אהבתנו עם משפחותינו וחברינו. אנו מכירים בכך שהחיים הם זמניים וחמקמקים מטבעם, ובהתאם לכך ניתן האחד לשנייה חופש להגשים את גחמותינו. אנו מבטיחים להעניק זה לזו את החירות לעבור שינוי, התפתחות וצמיחה טובים ובריאים. אנו מתחייבים להסתגל לשינויים שיתחוללו בשנינו, וכן להזין את הכשרונות שיתגלו ויפרצו מכל אחד מאיתנו. נשאף להגשים את המטרות הרוחניות והאנושיות לפני המטרות החומריות, ולהתייחס אל החיים לא רק כאל מסע פיזי, אלא גם כמסע רוחני של נשמותינו. אנו מתחייבים לכבד זה את זו, ומבטיחים להמנע ממצבים בהם ננהג זה בזו בחוסר כבוד בכוונה תחילה. אנו מבטיחים לשמש מראה זה עבור זו, ועם זאת להתעלם מהפגמים הקיימים בנו. אנו מבטיחים להשתמש בהומור כדי שנוכל לצחוק ולא נהפוך לנוקשים מדי. אנו מתחייבים למנוע מצבים שבהם טינה תיווצר ותתגבש בינינו, ולאפשר לקרן אור של אושר לחדור לחיינו. לבסוף, אנו מבטיחים לתמוך האחד בשנייה בהגשמת חלומותינו האישיים והמשותפים.